
G R A D   S I NJ

GRADONAČELNIK

Sinj,  05. ožujka 2010. godine

PRIOPĆENJE SA SASTANKA IZVRŠNE VLASTI, NADLEŽNIH

TIJELA I UGOSTITELJA S PODRUČJA  GRADA SINJA,
ODRŽANOG  04. OŽUJKA 2010. GODINE U GRADSKOJ VIJEĆNICI GRADA SINJA

          Dana 04. ožujka 2010. godine u 17 sati u Gradskoj vijećnici Grada Sinja održan je sastanak izvršne vlasti sa nadležnim tijelima i ugostiteljima sa područja Grada Sinja.

          Na sastanku su bili nazočni zamjenici gradonačelnika Elena Perković-Paloš i Zoran Vujanović, načelnik Policijske postaje Sinj Marko Bilobrk, predstavnici Državnog inspektorata, gđa. Ankica Župić i Jadranka Vučemilo,  te sanitarni inspektori Vitomir Filipović-Grčić i  Branko Sikirica, te ugostitelji sa područja Grada Sinja.

          Tema sastanka je bila  preglasna glazba (buka) i radno vrijeme ugostiteljskih objekata. 

          Zamjenici gradonačelnika istakli su kako je izvršnoj vlasti Grada Sinja stalo do toga da svi ugostiteljski objekti rade, da budu mjesto zabave na kojem će se okupljati mladi ljudi i da su protiv bilo kakvih  represivnih mjera. 

           Također izvršna vlast je istakla svoj interes da se ne ugrožavaju prava ostalih stanovnika sa područja Grada Sinja  koji imaju pravo na noćni mir i odmor, te da će pokušati postići  jedan racionalan  dogovor oko buke ugostiteljskih objekata. 

           Predstavnici  nadležnih tijela istakli su još uvijek veliki broj prijava od strane nezadovoljnih građana i naglasili  kako moraju djelovati i djeluju u okviru odgovarajućih zakonskih normi, pravilnika i Odluke o radnom vremenu ugostiteljskih objekata, koju je donijelo Gradskog vijeća, 31. srpnja 2007. godine.    

           Ugostitelji su istakli da se nalaze u teškoj situaciji zbog sve manjeg prometa, da od ponedjeljka do petka nema noćnog života u Gradu, pa tako ni glasnije glazbe, da jedino subotom rade duže ( do 1 h) i ostvare veći promet, te da bi skraćivanje rada ugostiteljskih objekata ugrozilo njihovu egzistenciju, jer jedino  tijekom ta dva sata subotom ostvare veći promet.  

           Sastanak je zaključen na način da je  zamjenik gradonačelnika Zoran Vujanović predložio svim nazočnim ugostiteljima da u Tajništvu Grada preuzmu kopije Odluke o radu ugostiteljskih objekata, da istu Odluku pročitaju, usuglase zajednički stav i predlože Gradskom vijeću izmjenu ili donošenje nove Odluke. Također je naglasio da se trebaju držati zakona, odgovarajućih pravilnika i ove Odluke do njezine eventualne izmjene. 

  Gradonačelnik: 

                                                                                                                              Ivica Glavan
